Urbalab Gandia presenta una nova formació digital sobre ciberseguretat, sistemes d'dentificació electrònica i Intel·ligència Artificial
13 maig 2025

## Urbalab Gandia presenta una nova formació digital sobre ciberseguretat, sistemes d'dentificació electrònica i Intel·ligència Artificial13 maig 2025Última actualització: 13 maig 2025

![](../gestion/img/55fff035ef488e2371e3633a55492fedfa779b3d4916a3cf7d15563854959069.jpg)  
  

La regidora delegada d’Economia, Empresa i Ocupació, **Elena Moncho**, ha presentat una nova iniciativa que es desenvoluparà a l’Urbalab i que està dirigida a garantir que ningú quede exclòs del procés de transformació digital.  
“En un món on la tecnologia defineix la nostra interacció diària, estar connectat no és suficient: és crucial saber navegar de manera segura, conscient i eficaç”, ha assegurat Moncho, qui ha explicat que el nou programa formatiu és totalment pràctic, gratuït i accessible, pensat per a facilitar la participació ciutadana plena en la societat digital.

  
El programa s’adreça a persones de tots els perfils i nivells de coneixement. Està centrat en àrees temàtiques clau com la Ciberseguretat ciutadana, l’impacte i ús pràctic d’eines d’Intel·ligència Artificial i els Sistemes d’identificació electrònica per operar amb les administracions públiques. A més, inclou una proposta avançada de Solucions de productivitat, anàlisi de dades i disseny web.

Les formacions començaran el 19 de maig i es desenvoluparan durant tot el 2025. Les persones interessades poden consultar el calendari complet d’activitats i inscriure’s a [urbalabgandia.com/agenda](https://gandia.es/atg/manager/urbalabgandia.com/agenda).

Un altre aspecte que ha destacat la regidora és que entitats, col·lectius i associacions podran sol·licitar estos cursos i tindran la possibilitat de demanar una edició impartida per al seu grup. Per a això, han de sol·licitar-ho a través del correu electrònic urbalabgandia@gandia.org.

Finalment, Moncho ha recordat que Urbalab es desplaçarà fins al Grau de Gandia per impartir un curs de formació sobre l’ús del mòbil, l’inici del qual està previst per al 19 de maig. Les inscripcions per a este curs es realitzen al Centre Social Marcel·lí Pérez.

[Twittear](https://twitter.com/share)